Skoolhoof glo in skokfoto's met leerlinge | Maroela Media
Skokkende beeldmateriaal van 'n voormalige hoërskoolhoof van die Oos-Rand wat glo leerlinge in sy kantoor seksueel misbruik het, het vandeesweek soos 'n veldbrand op sosiale media versprei.
Panyaza Lesufi, Gautengse LUR van onderwys, het met "teleurstelling en afgryse" op die video en foto's gereageer en die departement gemaan om 'n ondersoek van stapel te stuur.
"Ons voorlopige ondersoek dui daarop dat die skoolhoof in Oktober 2017 bedank het en sy laaste dag aan diens was op 15 Januarie. Hy is nie meer in die diens van die departement nie, ons gaan hom egter by die Suid-Afrikaanse Raad vir Opvoeders (Saro) aanmeld sodat hy onmiddellik van die rol geskrap word," het Steve Mabona, Lesufi se woordvoerder, in 'n verklaring gesê.
Die DA het die "walglike gedrag" ook ten sterkste veroordeel.
"Dit is 'n absolute skande dat 'n skoolhoof wat veronderstel is om 'n ware leier en 'n voog te wees, betrokke is by hierdie soort gedrag," het Khume Ramulifho, DA-LP, gesê.
"Ons verwelkom die feit dat die sekspeshoof reeds bedank het, maar sy dade mag nie ongestraf bly nie. Hy het hierdie leerlinge van hul onskuld ontneem en moet die volle mag van die gereg in die gesig staar."
Die DA het gesê die hoof se naam moet genoem en verneder word en het versoek dat 'n kommissie van ondersoek die omvang van seksuele misbruik by skole in Gauteng ondersoek.
Die DA het gesê die skoolhoof was glo verbonde aan 'n hoërskool in Reigerpark.
Hehe… geluk met jul oorwinning, Overvaal!
Gee sy naam en adres vir die ouers van die slagoffers en laat húlle hom beetkry. Verfoeilik!
Lesufi moet self daar wees, nie n afvaardiging nie, politieke agenda word tans gevolg.
Maar ons toi toi voor die Afrikaanse skole! Belaglik!
Gelukkig is dit nie 'n Afrikaanse skool nie, want dan was die plek seker al tot op die grond afgebrand. Die man moet die swaarste straf moontlik kry. Seker 'n SADOU lid ook nog.